《寄刘仲平》
宋代·刘跂

移居逼城阿，颇似山中住。当轩列佳石，绕舍纷高树。

园林便为主，鱼鸟欣相聚。春来物物好，适意随所遇。

是适本无因，亦复无定处。当有忘机人，知我此中趣。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。